Γεώργιος Ανδρεάδης

Ο Γεώργιος Ανδρεάδης (Φλώρινα, 1916 - 21 Φεβρουαρίου 2009) ήταν Έλληνας δικηγόρος και πολιτικός. Υπηρέτησε ως βουλευτής Φλώρινας με την ΕΡΕ και κατόπιν με τη Νέα Δημοκρατία.

Σταδιοδρομία 
Σπούδασε στη Νομική Σχολή του ΑΠΘ και άρχισε να δικηγορεί από το 1941.
Εξελέγη βουλευτής Καστοριάς-Φλώρινας με την ΕΡΕ  το 1956 και επανεξελέγη με το ίδιο κόμμα στη Φλώρινα το 1958, το 1961 το 1963 και το 1964.

Μετά τη Μεταπολίτευση εξελέγη άλλες δύο φορές βουλευτής Φλώρινας με τη Νέα Δημοκρατία στις εκλογές του 1974 με 11.059 ψήφους . Το Δεκέμβριο του 1974 εξελέγη τρίτος αντιπρόεδρος της Βουλής με 184 ψήφους.

Επανεξελέγη βουλευτής στις εκλογές του 1977 με 8.061 σταυρούς. Στις εκλογές του 1981 ήταν ξανά υποψήφιος, πήρε 5.223 ψήφους και δεν εξελέγη βουλευτής.

Από το 1955 ως το 1956 υπηρέτησε ως Νομάρχης Έβρου.

Ήταν παντρεμένος με τη Μαρία Καλαφάτογλου και απέκτησαν 2 παιδιά.

Απεβίωσε πλήρης ημερών, στις 21 Φεβρουαρίου 2009..

Βιβλιογραφία 
Κώστα Διγκαβέ, Οι εκλογές στην Ελλάδα 1844-1985, Μαλλιάρης Παιδεία, Θεσσαλονίκη 1986.

Παραπομπές 

Βουλευτές Φλώρινας
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Αντιπρόεδροι της Βουλής των Ελλήνων
Νομάρχες Έβρου
Βουλευτές Φλώρινας - Καστοριάς